《水退小园散步时垂替感赋》
宋代·董嗣杲

移来菊本已成丛，潦退园篱失笑空。
梦蝶自应知境幻，问牛谁谓可年丰。
渺茫天地浮秋水，寂压溪山截暮虹。
蛩咽莫禁莎砌湿，万愁愁付酒杯中。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。